cyanic-selkie/wikianc huggingface dataset:
Péter Gulácsi
Landslagskarriere
I mai 2006 var han med i UEFAs U17-EM i Luxemburg og sto i den av 3 gruppespill-kamper Ungarn vant, men Ungarn gikk ikke videre etter gruppespillet etter å ha tapt de 2 andre kampene. I samme kamp scoret Krisztián Németh 2 av målene hvor Ungarn vant 4–0. I mai 2008 spilte han for Ungarns landslag, men han var ubenyttet innbytter i den påfølgende 1-1-kampen mot Kroatia. I september og oktober 2009 var Gulácsi 1.-målvakt for Ungarn i FIFA U-20 VM Egypt. I bronsekampen mellom det ungarske landslaget og Costa Rica reddet han tre straffer i straffespark-konkurransen pluss at han presset den første straffen i tverrliggeren og over, og ble dermed en stor match-helt for laget som vant kampen og bronsemedaljer.
Hans Gunnar Holand
Hans Gunnar Holand (født 1970) er en norsk politiker (Sp) som var ordfører i Sømna kommune fra sommeren 2015 til etter kommunevalget senere det samme året, etter at ordfører Edmund Dahle trakk seg fra alle politiske verv. Han ble på nytt valgt til ordfører i 2019.
Pseudencya
Pseudencya er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Utbredelse
Arten finnes på Madagaskar.
Parker i Drammen kommune
Parker i Drammen kommune er en liste over parker og torg i Drammen kommune.
Fornebulandet menighet
Fornebulandet menighet tilhører Bærum prosti i Oslo bispedømme. Fornebulandet ligger i Bærum kommune som 1 av totalt 10 menigheter. Fornebulandet menighet dekker geografisk nærområdene Lysaker og Snarøya i den søndre delen av Bærum og består av ca. 5.500 innbyggere. Menigheten het tidligere Lysaker/Snarøya, men skiftet navn til Fornebulandet i 2016.
Menigheten sogner til Snarøya kirke. Sogneprest er Knut Pedersen.
Fotballens historie
Fotballens historie begynner i Storbritannia på midten av 1800-tallet hvis vi tenker på fotball slik vi kjenner det i dag. Da startet arbeidet med å samordne reglene for en rekke fotballignende spill som ble spilt på forskjellige privatskoler rundt om i England, et arbeid som førte til opprettelsen av The Football Association (FA) i 1863. Spillereglene som FA i sin tid vedtok, danner fortsatt utgangspunkt for dagens spilleregler, som nå forvaltes av fotballens internasjonale lovkomité. Fotball er siden spredt til hele verden, og i en undersøkelse utført for det internasjonale fotballforbundet FIFA spiller i dag mer enn 240 millioner mennesker fordelt på over 200 land fotball jevnlig.
Fotballignende spill i oldtiden
Ifølge FIFA er det kinesiske spillet cuju (蹴鞠, bokstavelig «sparke ball»), også kalt tsu chu, den tidligste formen for fotball det finnes vitenskapelig evidens for. De tidligste estimatene går så langt tilbake som 5000 f.Kr., men det er uenighet omkring tidfestelsen. Utøvere av cuju kunne berøre ballen med alle deler av kroppen utenom hendene, og formålet med spillet var å sparke ballen inn i en åpning i et nett. Det var påfallende likt moderne fotball, men hadde også enkelte likhetstrekk med rugby. Under Han-dynastiet (206 f.Kr-220 e.Kr.) ble det etablert standardiserte regler for cuju.
Episkyros (ἐπίσκυρος) og faininda (φαινίνδα)  var to ballspill i antikkens Hellas. En relieff av en episkyrosspiller på en vase ved det nasjonale arkeologiske museet i Athen er gjengitt på trofeet som tildeles vinneren av herrenes europamesterskap i fotball. Athenaios refererte i år 228 e.Kr. til det romerske ballspillet harpastum, som var basert på episkyros. I episkyros og harpastum brukte man både hender og voldsomhet, og begge virker å minne mer om rugby, amerikansk fotball, wrestling og volleyball enn moderne fotball. I henholdsvis Japan, Korea og Australia finnes de tradisjonelle spillene kemari, jegi chagi og woggabaliri som alle har likhetstrekk med fotball, men mangler konkurransepreg; i disse er formålet å sende ballen videre uten at den berører bakken.
Sphaenognathus feisthamelii
Sphaenognathus feisthamelii er en bille som hører til familien hjortebiller (Lucanidae) i gruppen skarabider (Scarabaeoidea).
Fotballens historie
Fotballens aner i Storbritannia
Til tross for likheter med ballspill fra andre deler av verden ble moderne fotball ifølge FIFA utviklet i Storbritannia, hvor fotballens historie strekker seg tilbake til minst det 8. århundre. Det er vanskelig å fastslå hvor og når spillet nøyaktig oppstod. I Kingston-upon-Thames og Chester sier for eksempel legenden at spillet første gang ble spilt der med hodet til en beseiret dansk prins som ball, mens det i Derby hevdes at spillet oppstod under feiringen etter seieren i et slag mot romerne i det tredje århundre. Det eneste sporet fra perioden imidlertid fra en gælisk kilde.
Sphaenognathus feisthamelii
Utseende
En stor (hannen opptil 80 millimeter), avlange, mørkt metallisk farget hjortebille. Hannen har forstørrede kjever, hos denne arten er de lange, ganske kraftige og pinsett-formede med en tann ved roten ellers fint sagtakkede på innersiden. Pronotum er påfallende hårete på sidene, hårene ullaktige. Et påfallende trekk er at hannene har fire fasettøyne. Hodet er avrundet firkantet med markerte "hjørner". Pronotum er bredt klokkeformet sett ovenfra. Dekkvingene er hvelvede med ujevn, læraktig overflate. Beina er nokså lange og tynne, leggene med korte torner. Hunnen er kortere og bredere enn hannen, kjevene brede, nærmest økseformede med sagtakket "egg".
Fotballens historie
Fotballens aner i Storbritannia
FIFA fremhever at før moderne fotballregler ble kodifisert i det 19. århundre, var spillet mer voldelig, uorganisert og ofte utkjempet mellom et ubegrenset antall spillere – gjerne som kamper mellom hele landsbyer og uten noen definert bane. Styresmaktene forsøkte flere ganger å forby fotball fordi spillet førte til kaos og voldeligheter. I 1314 forbød den daværende Lord Mayor of London spillet i byen; brudd ble straffet med fengsel. Under hundreårskrigen mellom England og Frankrike i perioden 1337–1453 gjorde kongene Edvard III, Rikard II, Henrik IV og Henrik V fotball straffbart fordi man ønsket at undersåttene skulle utøve mer militært nyttige disipliner, især bueskyting.
Sphaenognathus feisthamelii
Levevis
Larvene utvikler seg nede i bakken i humus-rik jord.
Fotballens historie
Fotballens aner i Storbritannia
Fotball var ifølge FIFA spesielt populært i elisabethansk tid (1558–1603). En mulig årsak kan være den samtidige populariteten til fotballspillet calcio florentino i renessansens Italia. Fotball er også referert til i Shakespeares Kong Lear. Pedagogen Richard Mulcaster påpekte at fotball kunne ha positive helseeffekter, men at det ville ha vært en fordel om en hadde en strengere dommer og færre deltagere. Med puritanismens fremmarsj fra slutten av 1500-tallet ble imidlertid fotballen kritisert for å være uanstendig og ble følgelig sammen med mange andre aktiviteter forbudt på søndager. Forbudet ble først uoffisielt oppløst av The Football Association på 1800-tallet.
Sphaenognathus feisthamelii
Utbredelse
Arten er utbredt langs Andesfjellene fra Colombia i nord til Bolivia i sør.
Fotballens historie
Moderne fotballregler kodifiseres
Moderne fotballregler stammer fra arbeid i det 19. århundre med å standardisere reglene for en rekke varianter av fotball spilt på privatskoler i England. Cambridge-reglene, som første gang ble nedtegnet under et møte ved Trinity College ved University of Cambridge i 1848, har hatt særlig stor innflytelse på videre utvikling av spillets regler. På møtet deltok representanter fra privatskolene Eton, Harrow, Rugby, Winchester og Shrewsbury. Reglene ble ikke innført overalt; i 1850-årene ble det i den engelskspråklige verden stiftet mange klubber uten tilknytning til skoler og universiteter som spilte ulike former for fotball. Noen la frem sine egne regler. Fremst av disse var Sheffield Football Club, som var med på å danne Sheffield FA i 1868. Sheffield Football Club ble stiftet av en gruppe cricketspillere i 1857 og er verdens eldste fotballklubb. I 1862 laget John Charles Thring ved Uppingham School et sett regler som ble kalt «The Simplest Game».
Luiz Felipe Fonteles
Luiz Felipe Fonteles (født 19. juni 1984) er en brasiliansk volleyballspiller.
Han representerte Brasil under Sommer-OL 2016 i Rio de Janeiro, der han tok gull i herrenes innendørsturnering.
Fotballens historie
Moderne fotballregler kodifiseres
Verdens eldste fotballturnering er FA-cupen, som ble grunnlagt av Charles William Alcock og har blitt spilt mellom engelske lag siden sesongen 1871–72. Den første landskampen fant også sted i 1872 mellom Skottland og England i Glasgow, igjen etter initiativ fra Alcock. Verdens første fotballiga ble også opprettet i England, nærmere bestemt i Birmingham i 1888 av Aston Villas direktør William McGregor. I sin opprinnelige form bestod ligaen av tolv lag fra Midlands og Nord-England.
Fotballens fremvekst i 1800-tallets Storbritannia må forstås i sammenheng med urbaniseringen og industrialiseringen av landet. Mange industriarbeidere hadde fri på lørdagene, og fotballen ble for mange en populær fritidssyssel, enten som tilskuer eller deltager. Et betydelig stridsspørsmål var hvorvidt det skulle tillates profesjonelle spillere. Spillere fra arbeiderklassen var for profesjonalisering grunnet den ekstra inntekten dette kunne gi dem, mens aktører fra overklassen og øvre middelklasse strittet imot, da profesjonaliseringen kunne minske deres innflytelse over idretten. Scots John Love og Fergus Suter på laget Darwin fra Lancashire skal være de første som fikk betalt for å spille fotball da de bidro til å slå Old Etonians FC, et lag bestående av tidligere kostskoleelever fra Eton, i 1879. Utviklingen lot seg ikke stoppe, og FA så seg nødt til å legalisere profesjonelle spillere allerede i 1885, enda de så sent som året før hadde utstengt lag for å ha brukt profesjonelle spillere.
Spillereglene i fotball blir i dag fastsatt av fotballens internasjonale lovkomité (engelsk: International Football Association Board, forkortet IFAB). Komiteens første møte fant sted i London 2. juni 1886 med representanter fra FA og det skotske, walisiske og nordirske fotballforbundet. FIFA, det internasjonale fotballforbundet, ble stiftet i 1904 i Paris og kunngjorde at det ville rette seg etter reglene fastsatt av IFAB. FIFA er representert i IFAB fra 1913. Komiteen består etter dette av fire representanter fra FIFA og én representant fra hvert av de fire britiske fotballforbundene. Regelendringer krever tre fjerdedels flertall. Reglene for dagens fotball bygger fortsatt på dem som ble vedtatt av IFAB i 1886, men det er blitt foretatt to større revideringer i 1937–38 og 1997.
Fotballens spredning til resten av verden
Med britenes betydelige innflytelse internasjonalt på 1800-tallet ble fotball spredd også til resten av verden. Etter det engelske FA i 1863 var de nasjonale forbundene i Skottland (1873), Wales (1876) og Nord-Irland (1880) de første som kom til, mens det nederlandske og danske fotballforbundet ble de første ikke-britiske forbundene da de ble stiftet i 1889. Deretter fulgte land som New Zealand (1891), Argentina (1893), Chile (1895), Sveits (1895), Belgia (1895) og Italia (1898). Norges Fotballforbund ble opprettet i 1902. Det ble opprettet egne nasjonale turneringer etter britisk modell, typisk bestående av (minst) én årlig cupturnering samt et ligasystem der de dårligste lagene på det enkelte nivå hvert år blir ersattet med de beste lagene fra nivået under (nedrykk og opprykk).
Ved opprettelsen i 1904 bestod FIFA av syv nasjonale forbund: Frankrike, Belgia, Danmark, Nederland, Spania, Sverige og Sveits. De britiske forbundene ble først medlemmer i 1911, og forholdet mellom disse og det internasjonale forbundet var lenge turbulent. I periodene 1920–24 og 1928–46 valgte de britiske forbundene å stå utenfor – første gang fordi flertallet tillot forbund fra de tapende sentralmaktene under første verdenskrig å være med, andre gang fordi britene ikke fikk flertallet til å stille seg bak en streng tolkning av reglene for amatørspillere, et spørsmål som hadde stor betydning i forbindelse med de olympiske leker, hvor amatørånden var spesielt sterk. Fotball stod på det offisielle olympiske programmet første gang under OL i London i 1908 og har siden vært med i samtlige leker utenom i Los Angeles i 1932; fotball for kvinner ble tatt inn på det olympiske programmet i 1996.
FIFA avholder verdensmesterskap i fotball for menn og kvinner. Verdensmesterskapet i fotball for menn ble første gang avholdt i Uruguay i 1930. Det er siden arrangert i 1934 og 1938 og deretter hvert fjerde år fra og med 1950. VM i fotball for menn er verdens største idrettsarrangement i seeroppslutning, også større enn de olympiske leker. Det samlede antallet seere for kampene under fotball-VM i 2006 er estimert til 26,29 milliarder. Herav så 715,1 millioner finalen, den gang tilsvarende én niendedel av verdens befolkning. Turneringen har siden starten vært dominert av lag fra Europa og Sør-Amerika og er bare blitt vunnet av land herfra. Mestvinnende er Brasil med fem seire, mens Tyskland og Italia står med fire triumfer hver. VM i fotball for kvinner ble først arrangert i Kina i 1991 og arrangeres også hvert fjerde år. Den første turneringen ble vunnet av USA, som også er mestvinnende nasjon med tre seire totalt. Tyskland har vunnet to ganger, mens Japan og Norge står med én seier hver.
Oppslutning og samfunnsmessig påvirkning
I dag spilles fotball på profesjonelt nivå over hele verden. Millioner av mennesker besøker jevnlig fotballstadioner for å se sitt favorittlag, og milliarder flere følger spillet på fjernsyn og over internett. Et veldig stort antall spiller også fotball på amatørnivå. Ifølge en undersøkelse utført av FIFA som ble publisert i 2001, spiller mer enn 240 millioner mennesker i over 200 land fotball jevnlig. Fotball er den idretten i verden som tiltrekker seg flest TV-seere.
I store deler av verden vekker fotball sterke følelser og har en viktig rolle i livet til den enkelte tilhenger, men også i lokalmiljø og på nasjonalt nivå. Elfenbenskystens herrelandslag var med på å skaffe våpenhvile under borgerkrigen i landet i 2006 og bidro i 2007 ytterligere til å dempe stridighetene mellom myndigheter og opprørere gjennom å spille en kamp i opprørenes hovedsete Bouaké, noe som for første gang samlet styrkene på begge sider i fred. Fotball er på den annen side allment ansett for å være utløsende faktor i fotballkrigen i juni 1969 mellom El Salvador og Honduras. Idretten forsterket også spenninger under starten av jugoslaviakrigene i 1990-årene da en kamp mellom Dinamo Zagreb og Røde stjerne Beograd endte i opptøyer.
Fotballpøbler, ofte kalt hooligans, har til tider benyttet fotballkamper som en arena for vold i flere land. En av de mest kjente episodene er Heysel-tragedien under finalen i serievinnercupen mellom Liverpool og Juventus i 1985, hvor 39 mennesker ble drept, og som førte til at engelske lag ble utestengt fra europeiske turneringer i fem år. I Sverige i 2014 ble en uskyldig tilhenger av laget Djurgården drept i forkant av en kamp mot Helsingborg.
Fotball for kvinner
Kvinner har muligens spilt fotball så lenge spillet har eksistert. Det er belegg for at en tidlig versjon av tsu chu ble spilt av vinner under Han-dynastiet (25–220 e.Kr.) ettersom to kvinneskikkelser er avbildet mens de spiller tsu chu, på fresker fra denne tiden. Det finnes beretninger om årlige kamper spilt i Skottland så tidlig som i 1790-årene, mens den første registrerte kampen i England fant sted i 1895. Men siden fotball har vært forbundet med maskulinitet i de fleste deler av verden (USA og Australia er to unntak), har kvinnefotball ofte hatt problemer med å bli godkjent.
Det første relativt vellykkede fotballinitiativet for kvinner ble satt i gang av Nettie Honeyball (muligens et pseudonym), som startet The British Ladies’ Football Club i 1894. Laget spilte året etter sin første kamp i London foran mange skuelystne og dro deretter på flere turneer rundt om i Storbritannia. Initiativet ble imidlertid kortvarig – siste registrerte kamp med laget er fra 1903.
Kvinnefotballen fikk et nytt oppsving i Storbritannia under første verdenskrig. Mange kvinner arbeidet på ammunisjonsfabrikker under krigen, og flere av disse dannet bedriftsidrettslag som møtte hverandre. Mest kjent av disse er Dick, Kerr’s Ladies, som representerte England i en serie vennskapslandskamper mot Frankrike og vant et flertall av dem, blant annet en kamp 30. april 1920 spilt foran 22 000 tilskuere. Lagets manager Alfred Frankland omtalte dem som «verdensmestre» femti år før det første uoffisielle VM ble arrangert. En legendarisk kamp mellom Dick, Kerr’s Ladies og St. Helen’s på Goodison Park ble sett av 53 000 tilskuere, og det antas at mellom 10 000 og 14 000 ikke fikk billett. Den 5. desember 1921 forbød FA kvinnefotball, muligens på grunn av de høye tilskuerantallene. Dette medførte at Dick, Kerr’s Ladies ikke kunne spille fotball på FA-godkjente baner og måtte ty til rugbybaner og områder som ikke var beregnet for ballspill. Laget fortsatte å spille frem til 1965, da det ble lagt ned på grunn av få lag å spille mot.
Først etter andre verdenskrig begynte interessen for kvinnefotball sakte å vokse frem. Mot slutten av 1960-årene ble det opprettet interne serier og avholdt uoffisielle landskamper i land som Tyskland, Frankrike, Danmark, Italia, England, Tsjekkoslovakia og Sverige. I 1970 var fotball allment godkjent over det meste av Europa, og ett år senere også i England; først i 2009 kom FA med en offisiell unnskyldning for å ha forbudt fotball for kvinner 88 år tidligere. Norges kvinnelandslag i fotball ble imidlertid ikke startet før i 1978, to år etter at fotball for kvinner ble godkjent av Norges Fotballforbund. I 1975 ble det første offisielle kontentalmesterskapet i fotball for kvinner, Asiamesterskapet i fotball for kvinner, arrangert. Det første europamesterskapet ble arrangert i 1984, om enn uoffisielt. De første offisielle EM og VM ble arrangert i 1991. Etter dette er det blitt arrangert kontinentale mesterskap i alle verdensdeler, og siden 1996 står fotball for kvinner på OL-programmet. I dag er det bare et fåtall land som ikke har mønstret eget kvinnelandslag.
På klubbnivå ble det arrangert regionale serier i flere land fra 1970-årene, mens nasjonale serier kom på plass senere: i Norge i 1987, i Sverige i 1988, i Danmark i 1994 og i Tyskland i 1997. Den japanske L-ligaen ble i 1992 den første halvprofesjonelle serien for kvinner.
David Habel
David Chrystie Habel (1844–1890) var en norsk journalist, skribent og kopist som særlig huskes for sine petiter i Dagbladet i 1880-årene og for sine bidrag til Vikingen og den øvrige vittighetspressen. Noen av petitene er utgitt i bokform.
Han var sønn av bryggerimester og overkontrollør Heinrich Habel, og vokste opp i Trondheim. Han tok artium ved Trondheim katedralskole i 1863, og begynte såvidt på et jus-studium før han valgte en levevei som journalist. Fra 1883 hadde han stilling som kopist i Riksrevisjonen.
Love Songs
Love Songs kan sikte til disse albumene:
Tannadice Park
Tannadice Park er et fotballstadion i Dundee i Skottland og er hjemmebanen til fotballlaget Dundee United. Rett ved siden av ligger Dens Park, som har en kapasitet på 11 506 tilskuere, og er hjemmebanen til byrivalen Dundee FC. Dens Park og Tannadice Park er de to nærmestliggende fotballbanene i verden.
Tannadice Park har blitt påbygget flere ganger, og ble gjenåpnet i sin nåværende utforming i 1997, da de to to-etasjes tribunene «George Fox» og «East Stands» (senere omdøpt til «The Eddie Thompson Stand» i 2008) ble åpnet i 1992 og 1994; og alle tribunene ble ombygget til å huse bare sitteplasser, og tribunen «Main Stand» fikk en påbygging i 1997, med et eget navn, «The Fair Play Stand».
Tribuneseksjonene
Tannadice har følgende tribuner:
The Jerry Kerr Stand er opprinnelig bygget i 1962 og var blant de første i Storbritannia som ble bygget som balkong. Tribunen har en karakteristisk L-form og går fra midtlinjen mot den sørlige delen av banen, rundt banens sørøstlige hjørne, og ender omtrent ved mållinjen mot øst. Den var opprinnelige den eneste tribunen med bare sitteplasser, fram til Taylor-rapporten ble lagt fram og de øvrige tribunene måtte ombygges. Den ble inntil 2003 kalt «Main Stand», men ble da omdøpt til ære for Jerry Kerr, den tidligere spilleren og manageren for Dundee United, som også ledet byggingen av tribunen. Etter de senere ombyggingene av de øvrige tribunene huser denne tribunen nå bortelagets supportere.
The West Stand blir ofte omtalt under kallenavnet The Shed («skuret»), og dette skyldes at denne tribunen fram til 1980 var den eneste tribunen som hadde tak. Det opprinnelige taket, fra 1957, er fortsatt i bruk, og denne tribunen er den minste og mest populære og familievennlige. Siden 1994 har det vært seter på den tidligere ståtribunen, men deler av den gamle ståtribunen er synlig på sidene, der man er i «skyggen» av de øvrige tribunene.
The George Fox Stand har navn etter en klubbdirektør som jobbet for klubben i mange år. Den to-etasjes tribunen ble bygget i 1991–92 langs den nordlige siden av banen, og var den første som ble bygget med bare sitteplasser.
The Eddie Thompson Stand (avbildet i infoboksen) ble åpnet i 1994 under navnet East Stand og fikk samme utforming som den tilknyttede tribunen George Fox Stand, og har to etasjer med seter. Tribunen har nå de mest høylytte tilskuerne. I mars 2008 ble den oppkalt etter den tidligere klubblederen Eddie Thompson, som nå er syk.
Tanum menighet
Tanum menighet tilhører Bærum prosti i Oslo bispedømme.
Tidligere var Sandvika kirke menighetshus inntil bygningen ble overdratt til Vestre Bærum menighet i 1904 og deretter solgt til Pinsekirken i Bærum i 1982.
Kampene på Hovinheia i Telemark
Kampene på Hovinheia i Tinn, Telemark varte fra 25. april til 2. mai 1940.
Allerede før krigen hadde Norsk Hydro, i samråd med Forsvarsdepartementet, opprettet sitt eget luftvern for anleggene på Rjukan og Herøya. På Rjukan talte luftvernet i alt 200 mann under ledelse av kaptein Nagel. I tillegg kom det etter hvert til flere frivillige, bl.a. fra Heistadmoen. Til sammen var det over 300 mann under våpen på Rjukan.
Borgfred
Borgfred er et uttrykk som stammer fra middelalderen. I dag brukes begrebet om en politisk avtale mellom politiske partier om at unngå strid om et eller flere emner f.eks. i en krisesituasjon.
Kampene på Hovinheia i Telemark
Etter hendelsen ved Sauro rykket nå tyskerne meget forsiktig fram. Først den 28. april kom de med ca. 200 mann som gikk i stilling foran vaktstyrken. Omtrent samtidig sendte kaptein Nagell 30 mann med båt til Tinnoset for om mulig å sprenge Gransherad jernbanestasjon og en veibru. De gikk imidlertid rett på en tysk kolonne som passerte, og trakk seg tilbake etter en times ildkamp. Fire tyskere falt og flere ble såret. En norsk sersjant ble såret.
Først to dager senere startet det tyske angrepet på Hovinheia. De ble møtt med kraftig ildgivning og et par timer senere gikk angrepet fast. Da hadde tyskerne avansert bare 200 meter. Omtrent samtidig ble det observert tyskere som rykket fram på den gamle veien, som gikk parallelt med og vestenfor hovedveien. Nagell sendte da sersjant Kloumann, en luftvernkanon og en tropp til Steinsrud, tre-fire kilometer lenger nord, der det gikk an å bestryke Gamleveien. Der rakk de akkurat å ta den tyske kolonnen under ild. Kolonnen var på ca. 90 mann med bombekastere og to kanoner. Tyskerne tok store tap, men gikk videre til Heivann. Der gikk de i stilling, og om natten trakk de seg tilbake til Hovin.
I mellomtiden trakk de norske styrkene på hovedveien seg tilbake til stilling ved Espeset. På morgenen 2. mai kom en tysk patrulje med bombekastere mot stillingen. De norske mitraljøsene åpnet ild på 300 meter hold. Noen av tyskerne falt og ble liggende på veien, resten klarte å gjemme seg i skogen. Kl. 11.00 la tyskerne en artillerikonsentrasjon på de norske stillingene. En time senere fikk de også mitraljøseild fra en høyde nordøst for stillingene. Ilden holdt ved, og etter hvert gikk de norske tilbake til en forberedt skiftestilling ved Steinsrud. Her kom det også forsterkninger fra Rjukan.
András Bodnár
András Bodnár (født 9. april 1942 i Uzhhorod i Ukraina), ungarsk vannpolospiller som deltok i de olympiske leker 1960 i Roma, 1964 i Tokyo, 1968 i München og 1972 i München. Bodnár ble olympisk mester i vannpolo under Sommer-OL 1964 i Tokyo. Han var med på det ungarske laget som vant vannpoloturneringen. Det ungarske laget vant to kampene og spilte en uavgjort i finalerunden som besto av fire lag. Ungarn fikk fem poeng og sølvvinnerne Jugoslavia fikk også fem poeng men Ungarn vant på bedre målforskjell. Bodnár spilte fem kamper og scoret to mål i turneringen.
Liste over fylker i Sør-Korea
Liste over fylker i Sør-Korea viser til de ikke-urbane administrative enhetene «Gun» (fylke) i Sør-Korea. De sørkoreanske provinsene («Do») inndeles i «Gun» og i de mer urbane områdene «Si» (by), se egen liste over sørkoreanske byer.
Noah Webster
Noah Webster (født 16. oktober 1758, død 28. mai 1843) var en amerikansk språkmann, journalist og jurist. Webster var en banebrytende leksikograf, og hans bøker om grammatikk og stavning, som A Grammatical Institute of the English Language (1783–1785) og American Dictionary of the English Language (1828), standardiserte amerikansk engelsk. Dette leksikon blir fortsatt utgitt i nye, økede opplag og er den store standardordboken i USA. Blant de forandringer han introduserte i amerikansk engelsk var å forandre -re til -er i ord som theater, sløyfet det en l-et i ord som traveling og u i ord som color.
Spyttkjertel
Spyttkjertlene er mange små kjertler i munnhulen som produserer spytt. Det er imidlertid i de tre store parene med spyttkjertler som produserer mest sekret, normalt ca. 1-2 liter i døgnet hos mennesker.
Spytt inneholder slimliknende stoff, mucin, et såkalt glukoprotein som virker smørende, samt det basiske enzymet amylase, som spalter stivelse (et polysakkarid) til disakkarider. Spyttet hjelper også til med oppdelingen av mat i munnhulen, gjennom å bløte den opp.
Kjølberget vindkraftverk
Kjølberget vindkraftverk ligger på Kjølberget i Våler kommune i Innlandet.
Brasil under Kortbane-VM i svømming 2018
Brasil deltok under Kortbane-VM i svømming 2018 i Hangzhou i Kina fra 11. - 16. desember 2018.
Kjølberget vindkraftverk
Total effekt er 55,9 MW. Årsproduksjon er 196 GWh.
Hafslund E-CO og Gudbrandsdal Energi eier 20 % hver. Det tyske Stadtwerke München Erneuerbare Energien eier 60 %.
Østerås menighet
Menigheten sogner til Østerås kirke. Sokneprest er Jan-Erik Heffermehl.
Roland Schröder
Roland Schröder (født 17. august 1962), tysk roer som deltok i de olympiske leker 1988 i Seoul.
Fordelingstransformator
Fordelingstransformator er en elektrisk transformator som transformerer ned til forbruksspenning (230V).
Den elektriske stømmen kommer via en høyspentlinje fra kraftstasjonen og det nå landsomfattende fordelingsnettet. I Norge er 22–24 kV og 12 kV de vanligste spenningene i fordelingsnettet, før det transformeres ned til lavspenning.
Evandro Guerra
Evandro Guerra (født 27. desember 1981) er en brasiliansk volleyballspiller.
Fordelingstransformator
Industrien og boliger kan få levert andre spenninger ved behov, så lenge det er en egnet fordelingsstasjon innen rekkevidde. TN-Nett har blitt den foretrukne nettypen når nye fordelingsstasjoner bygges fordi den byr større fleksibilitet. En enkel transformator i et 400V TN-nett kan for eksempel forsyne både en datamaskin med 230V og en stor industrimaskin med 400V.
Flomtap
Flomtap er en fagterm innen kraftproduksjon som betegner vann som i en flomsituasjon ikke kan nyttes til kraftproduksjon på grunn av for liten magasinkapasitet eller for liten maskininstallasjon i et vannkraftverk.
Evandro Guerra
Han representerte Brasil under Sommer-OL 2016 i Rio de Janeiro, der han tok gull i herrenes innendørsturnering.
Resko
Resko er en by i Polen. Byen ligger i det vestlige Pommern (Vestpommerske voivodskap), like nordøst for Berlin. Resko ligger på begge sider av elven Rega. Avstanden i rett linje mellom byene Resko og Oslo er 748 km, til Warszawa er det 406 km.
Byen hadde 4,361 innbyggere pr. mars 2014.
Ghostface Killah
Dennis Coles (født 9. mai 1970), kjent under artistnavnet Ghostface Killah, er en amerikansk rapper og medlem i Wu-Tang Clan. Etter gruppas gjennombrudd på midten av 1990-tallet, gikk gruppa fra hverandre og medlemmene startet sin egen solokarriere.
Ghostface Killah har tatt navnet sitt fra en av karakterene i kung fu-filmen Mystery of Chessboxing fra 1979.
Armpadder
Armpadder er en gruppe av salamandere som omfatter fire ganske eiendommelige arter.
Armpaddene mangler både bakben og bekken og har bare forben. De har ytre gjeller hele livet som har store vedheng. De er nært knyttet til vann. Når de kommer opp på land, kan de lage tydelige lyder.
De graver furer på sjøbunnen hvor de gjemmer seg. De tar fisk, insekter og andre virvelløse dyr.
De legger sine egg på bladene til vannplanter.
Alistair Davis
Alistair Davis (født 1. desember 1992) er en sørafrikansk skytter som konkurrerer i trap. Han representerte landet sitt under Sommer-OL 2012 i London, der hans beste resultat var nummer 15 i dobbel-trap.
Åsenfjorden
Åsenfjorden er en fjordarm av Trondheimsfjorden i Trøndelag. Åsenfjorden løper fra Strindfjorden mellom Rykkjasskjæret på Skatval og Gullberget på Frosta, og videre nordøstover til fjordbotnen ved Hopla i Åsen. Fjorden deler seg flere steder i mindre viker og fjordarmer, så som Fættenfjorden, Åvikfjorden, Lofjorden og Leangsfjorden. Stjørdal, Frosta og Levanger kommuner grenser til hverandre i sjøen i Åsenfjorden. Fjorden er nokså grunn, og det ligger flere øyer, holmer og skjær her, deriblant Steinvikholmen. Fjorden har tradisjonelt hatt viktige fiskefelt.
Freddie Foxxx
Freddie Foxxx, også kjent som Bumpy Knuckles, (født som James Campbell i 1969) er en amerikansk rapper fra New York.
Liz Clay
Elizabeth (Liz) Clay (født 9. mai 1995) er en australsk friidrettsutøver som konkurrerer i hekkeløp.
I 2021 representerte hun landet sitt under Sommer-OL 2020 i Tokyo på 100 meter hekk der hun ikke fullførte i semifinalen.
Frank Gehry
Frank Owen Gehry (født Frank Owen Goldberg; 28. februar 1929 i Toronto, Ontario i Canada) er en canadisk arkitekt kjent for sin skulpturelle tilnærming til bygningsdesign. Han er mest kjent for å bygge kurvede strukturer, ofte dekket med reflekterende metall. Et kjennetegn ved Gehry er at både materialer og form er likestilte elementer i hans arkitektoniske uttrykk. Hans stil blir betraktet som poststrukturalisme.
Bakgrunn
Gehry vokste opp i en jødisk familie i Toronto, men familien flyttet til California da han var 17 år. Faren var lastebilsjåfør som måtte flytte til varmere klima på grunn av sykdom. Den unge Gehry arbeidet også som lastebilsjåfør og med rengjøring av fly, mens han studerte ved Los Angeles City College. Senere ble han uteksaminert fra University of Southern California School of Architecture. Deretter studerte han byplanlegging ved Harvard Graduate School of Design.
Han er i dag både canadisk og amerikansk statsborger og bor i Santa Monica i Los Angeles County.
Arbeider
Han er særlig kjent for det titan-kledde Guggenheim-museet i Bilbao i Spania, Walt Disney Concert Hall i downtown Los Angeles, Science Fiction Museum and Hall of Fame i Seattle, Weisman Art Museum i Minneapolis, Dansehuset i Praha og Jay Pritzker paviljongen i Millennium Park i Chicago.
Kritikk
Hans kritikere uttrykker blant annet at hans bygninger:
Galleri
Det følgende er bilder av Gehrys arbeider;
Encyclopedia of Life
Encyclopedia of Life (EOL) er en gratis og åpen encyklopedi ment å dokumentere alle 1,9 millioner kjente levende biologiske arter. Nettsiden er et samarbeidsprosjekt sammensatt av en rekke eksisterende databaser, og fra eksperter og andre interesserte i hele verden. Målet er å bygge opp en «uendelig utvidbar» side for hver art, som skal inkludere video, lyd, bilder og grafikk, i tillegg til tekst. I tillegg skal encyklopedien inkludere Biodiversity Heritage Library, som vil bestå av digitaliserte kopier av alle verdens dominerende naturhistoriske biblioteker. Prosjektet er støttet med 50 millioner Amerikanske dollar, ledet av MacArthur Foundation og Sloan Foundation.
EOL åpnet den 26. februar 2008 med 30 000 oppføringer. Nettsiden ble svært populær og ble overkjørt med 11 millioner treff.
Prosjektetes styringsgruppe har representanter fra Biodiversity Heritage Library consortium, Field Museum, Harvard University, MacArthur Foundation, Marine Biological Laboratory, Missouri Botanical Garden, Sloan Foundation, og Smithsonian Institution.
Formål
Informasjon om en mange biologiske arter finnes allerede i en rekke ulike kildeverkt, og spesielt informasjon innen megafauna. En samling av tilgjengelig data på alle 1,9 million kjente arter er forventet å ta rundt 10 år. Per oktober 2009 hadde EOL 1 500 000 sider, hvorav nær 200 000 har tekst eller bilder fra etablerte kunnskapskilder. Sentralt i prosjektet er kartleggeing og indeksføring av informasjon samlet i andre verker, inkludert ITIS, Catalogue of Life, Fishbase og samlingen fra prosjektet Assembling Tree of Life av NSF, AmphibiaWeb, Mushroom explorer, micro*scope, og så videre. Fokus i første fase vil være eksisterende arter, men siden vil også utdødde arter bli inkludert. Ettersom oppdagelsen av nye arter er forventet å fortsette (nåværende frekvens er ca 20 000 per år), vil EOL vokse kontinuerlig. Gjennom systematisk biologi og molekylærbiologi kan nye veier mot idetifisering finne sted, og frekvensen i oppdagelsen av nye arter vil kunne stige. Spesielt er dette ventet innen mikrobiologi, og da bakterier, arkebakterier og virus.
EOL ønsker å være et verktøy for studenter, forskere og publikum for øvrig, og målet er at sidene skal bli flerspråklige.
Ressurser og partnere
EOL har inngått avtaler med en rekke kilder for informasjon, inkludert Wikipedia, Flickr og (fra september 2012) også den norske Artsdatabanken.
Oss elskere imellom
Oss elskere imellom (originaltittel: Pot-Bouille) er en fransk komedie fra 1957 regissert av Julien Duvivier med Gérard Philipe og Danielle Darrieux i hovedrollene og en roman av Émile Zola som forelegg.
Svømming under Sommer-OL 1948
Svømming under Sommer-OL 1948. Det ble konkurrert i elleve svømmeøvelser, seks for menn og fem for damer, i London 1948.
200 m bryst
Nel van Vliet satte ny OL-rekord i semifinalen med tiden 2.57,0 min.
Matt Belsante
I sin oppvekst ble Matt Belsante påvirket av innspillinger av Sinatra og jazz-plater av Duke Ellington, Count Basie og Ella Fitzgerald. 12 år gammel startet han å spille saksofon og han spilte i skoleband hvor han etterhvert fant ut at han også hadde talent for sang. Mens han gikk på Neuqua Valley High School i Naperville vant han den prestisjefylte prisen Louis Armstrong Jazz Award både som vokalist og som instrumentalist. Han lærte seg deretter å spille gitar og startet med egne komposisjoner parallelt med at han avla sin universitetsgrad i ingeniørvitenskap og økonomi.
Etter en TV-opptreden i 2006 fikk Belsante platekontrakt med GreenHill Music hvor han spilte inn julealbumet White Christmas. De gjorde han samtidig til frontfigur for en landsdekkende promoteringskampanje for plateselskapet, og han fikk mye medieoppmerksomhet for dette. I 2008 ga han ut albumet Blame It On My Youth som består både av gamle big band-låter og hans egne komposisjoner.
Haug (Haugsbygd)
Haug (gnr. 136) er en gammel storgård i Haugsbygd på Ringerike, trolig en opprinnelig urgård. Gården ligger i tidligere Norderhov herredskommune, nå Ringerike kommune i Buskerud.
Haug kirke fra 1200-tallet ble i sin tid anlagt kloss ved gården Haug, som må antas å være opphavet til navnet på kirken. Grunnen kirken står på kan fra riktig gammelt av ha tilhørt Haug, men om man legger gårdsnummeret til grunn må den være avstått fra gården Løken. Den grenser mot kirken i vest og er den mest betydningsfulle gården i bygda i dag. Haug er imidlertid også opphavet til navnet Haugsbygd, som nå hefter ved både bygda og Haugsbygd ungdomsskole. Bygda gikk imidlertid tidligere under navnet Vang eller Vangsbygd, som ble regnet som en fjerding, med referanse til navnet Vangsfjerdingen. Barneskolen i bygda heter Vang skole og ligger nærmest vegg i vegg med ungdomsskolen på andre siden av veien for kirken. Grendehuset i bygda, som grenser til kirken og ligger rett over veien for ungdomsskolen, bærer (nær sagt naturligvis) navnet Haugvang.
Haug nevnes første gang i skriftlige kilder i et diplom fra cirka 1430 (DN. b.II s.528). Oluf Rygh nevner imidlertid ikke Haug i sin bok Norske Gaardnavne i forbindelse med gjengjerden i 1528, men hevder derimot at gården først nevnes som Houg i 1604, og da som en halvgård. Haug står imidlertid oppført som fullgård under navnet Hoff i 1528 (NRJ. IV, 147), så Rygh må ha tolket gårdsnavnet feil.
Hvor betydningsfull Haug har vært er umulig å si noe om i dag. At gårdsnavnet hefter ved så mange av bygdas viktige plasser, kan imidlertid indikere at den må ha vært mer betydningsfull enn hva skriftlige kilder kan bevitne i dag. Den moderne gården er imidlertid en liten og ubetydelig gård i forhold til andre gårder i bygda.
Årets leder i NBA
Siden prisen først ble gitt, har den blitt gitt til 26 forskjellinge hovedtrenere. Jerry Colangelo, den første hovedtreneren for Phoenix Suns, er den eneste personen som har vunnet prisen fire ganger. Bob Bass, Wayne Embry, Bob Ferry, Stan Kasten, Jerry Krause, Geoff Petrie, Jerry West og Jerry Colangelos sønn Bryan Colangelo har alle vunnet prisen to ganger. Alle vinnerne har vært født i USA. 2008-vinneren var Boston Celtics' hovedtrener Danny Ainge. Hans arbeid sørget for at laget hans vant 42 seiere i en sesong, og er med det det største tilbakeslaget i ligaens historie fra et år til et annet.
Aphanicercella
Aphanicerca er en av slektene av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe. Denne familien finnes i dag bare på den sørlige halvkulen, men den tilhører en gruppe (Arctoperlaria) av steinfluer som lever på den nordlige halvkulen, så det er sannsynlig at den er av nordlig opprinnelse og har vandret sørover.
Utseende
Små, mørke steinfluer. Et karakteristisk kjennetegn er at baklårene er svært kraftige.
Levevis
Artene i familien Notonemouridae kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Silkemuseet i Suzhou
Silkemuseet i Suzhou (Suzhou Silk Museum) i provinsen Jiangsu i Folkerepublikken Kina er et museum som har en rikholdig og pedagogisk godt tilrettelagt utstilling som forteller historien om Suzhous 4000 år lange silke industri.
Det ble åpnet i 1991 eröffnet. Her beskrives silkeproduksjonens historie og forskjellige anskueliggjørelser av produksjonsprosessen. Ved siden av historiske artefakter utstilles generelt silkestoffer og klær.
Thomas Greiner
Thomas Greiner (født 3. mai 1963 i Dresden), tysk roer som deltok i de olympiske leker 1988 i Seoul. Greiner ble olympisk mester i roing under Sommer-OL 1988 i Seoul. Han var med på den østtyske båten som vant konkurransen i firer uten styrmann foran USA og Vest-Tyskland. Roerne på den østtyske fireren var Roland Schröder, Thomas Greiner, Ralf Brudel og Olaf Förster.
Syn og Segn
Syn og Segn er et allmennkulturelt tidsskrift som handler om politikk, litteratur og samfunn. Det kommer ut fire ganger i året og er på nynorsk. Utgiver er Det Norske Samlaget, men bladet får støtte fra Norsk kulturfond og stiftelsen Fritt Ord.
Tidsskriftet ble grunnlagt i 1894 av Arne Garborg. Senere redaktører har blant annet vært Moltke Moe, Halvdan Koht, Olav Midttun, Berge Furre og Hilde Sandvik.
Bladet er i hovedsak et abonnementsblad. Syn og segn vant i 2010 prisen Årets tidsskrift.
Ansvarlig redaktør er Astrid Sverresdotter Dypvik (siden 2020).
Jonas Gahr Støres regjering
Jonas Gahr Støres regjering er siden 14. oktober 2021 Norges regjering, med Jonas Gahr Støre som statsminister. Den er en mindretallsregjering og består av Arbeiderpartiet (Ap) og Senterpartiet (Sp). Medregnet statsminister Støre har regjeringen 19 statsråder: elleve fra Arbeiderpartiet og åtte fra Senterpartiet.
Stortingsvalget 2021
Regjeringen tiltrådte som følge av rødgrønn valgseier ved stortingsvalget 2021. Arbeiderpartiet, Senterpartiet, Sosialistisk Venstreparti, Rødt og Miljøpartiet De Grønne fikk 100 mandater mot de borgerlige partienes 68 mandater, og det ble grunnlag for flertall mellom Arbeiderpartiet, Senterpartiet og Sosialistisk Venstreparti.
Regjeringsplattform
Like etter at Sosialistisk Venstreparti trakk seg fra sonderingene, kunngjorde Jonas Gahr Støre og Trygve Slagsvold Vedum at de ville innlede forhandlinger om en plattform for en mindretallsregjering bestående av Arbeiderpartiet og Senterpartiet. Samtidig valgte Støre å peke på SV som en naturlig samarbeidspartner på Stortinget. Ap og Sp ble 8. oktober 2021 enige om å danne regjering, og Hurdalsplattformen ble lagt frem 13. oktober 2021.
Tiltredelsen
Erna Solbergs regjering søkte avskjed 12. oktober 2021 og fungerte som forretningsministerium frem til den nye regjering tok over 14. oktober 2021 klokken 12.
Statsråder
I statsråd 14. oktober 2021 klokken 10 ble Støres regjering utnevnt, med virkning fra klokken 12. Det ble avholdt to statsråd denne dagen; klokken 12 ble arbeids- og ansvarsfordelingen vedtatt, og statssekretærer utnevnt.
Hadia Tajiks pendlerbolig
2. mars 2022 annonserte arbeids- og inkluderingsminister Hadia Tajik at hun ville gå av som statsråd. Dette skjedde etter avsløringer i VG om at Hadia Tajik mellom 2006 og 2010, som politisk rådgiver, mottok skattefri pendlerbolig, selv om hun på den tiden aldri flyttet inn eller betalte leie på en leiebolig i hjemfylket Rogaland. I søknaden om pendlerbolig til statsministerens kontor opplyste Tajik først at hun ikke hadde utgifter til bolig på sitt hjemsted. Tajik fikk innvilget søknaden om pendlerbolig, men ble opplyst om at hun da må skatte av verdien på pendlerboligen. Seks dager senere hadde Tajik sendt inn en ny søknad om pendlerbolig, men i den nye søknaden opplyste hun at hun har boligutgifter på hjemstedet. Saken fikk stor medieoppmerksomhet, og førte til at Tajik også trakk seg som nestleder i Arbeiderpartiet 6. mars 2022.
Varsler mot forsvarsminister Odd Roger Enoksen
I begynnelsen av april 2022 leverte Hilde Lengali, tidligere nestleder i Nordland Senterparti, et formelt varsel mot Enoksen, hvor hun ga uttrykk for at han hadde opptrådt på upassende måte og kommentert utseendet hennes. Hendelsene fant sted i 2000 og 2001. Enoksen ba om unnskyldning for det som hadde skjedd. På bakgrunn av omtalene av saken vedrørende Lengali, kom en annen kvinne, som forble anonym, frem med en lignende historie om et forhold til Enoksen da han var olje- og energiminister. Den 9. april meldte Enoksen at han hadde bedt om å få gå av som forsvarsminister. Senere samme dag kunngjorde statsminister Jonas Gahr Støre at han hadde akseptert Enoksens avgang.
Tilleggsproposisjon 2022
Etter at regjeringen Støre tiltrådte, startet arbeidet med å endre statsbudsjettet for 2022 lagt frem av regjeringen Solberg. Den 8. november 2021 la finansminister Trygve Slagsvold Vedum frem en tilleggsproposisjon til statsbudsjettet 2022. Regjeringen startet forhandlinger med SV på stortinget den 15. november 2021 og forhandlingene ble avsluttet den 29. november 2021 etter at en enighet om statsbudsjett for 2022 nådde frem.
Noen sentrale punkter i den fremforhandlede tilleggsproposisjonen:
Nye fylker og kommuner
Regjeringen foreslo å opprette flere nye fylker. Troms og Finnmark fylke ble foreslått delt i Troms og Finnmark fylker. Viken fylke ble foreslått delt i Akershus, Buskerud og Østfold fylker. Vestfold og Telemark fylke ble foreslått delt i Vestfold og Telemark fylker.
Regjeringen åpnet også for å opprette flere kommuner gjennom deling av eksisterende kommuner. Det første forslaget var å opprette Haram kommune gjennom en deling av Ålesund kommune.
Opprettelsen av nye fylker og kommuner ble omtalt som en «reversering» av regionreformen og kommunereformen til Erna Solbergs regjering.
Traktaten om forbud mot kjernevåpen
Regjeringen ønsket å gå inn som observatør på statspartsmøtene til Traktaten om forbud mot kjernevåpen, og møtte kritikk mot dette fra flere andre NATO-land. Høyre løftet også kritikk mot beslutningen.
Strømpakke
Rekordhøyde strømpriser på slutten av 2021 førte til at regjeringen i forhandlinger med SV la frem en tiltakspakke mot høye strømpriser. I perioden desember 2021-mars 2022 skulle 55% av spotpris over 70 øre/kWh bli dekket av staten. Dette gjaldt et forbruk opp til 5,000 kWh i måneden. Samtidig ble bostøtteordningen utvidet og rammetilskuddet til kommunene økt. Flere av opposisjonspartiene mente strømpakken ikke var god nok, og pekte på at staten kunne hente ut store utbytter fra blant annet Statnett. 8. januar 2022 bekreftet regjeringen at strømstøtten skulle økes til 80 % av spotpris over 70 øre/kWh. Fra og med 1. september 2022 er støtten økt til 90%.
Russlands invasjon av Ukraina
24. februar 2022 startet Russland en invasjon av Ukraina. Denne handlingen ble fordømt av FNs generalforsamling, EU og NATO. Som en reaksjon innførte EU, USA og andre vestlige land sterke økonomiske sanksjoner mot Russland og tilbød økonomisk og materiell hjelp til Ukraina. Regjeringen bestemte seg for å støtte EUs sanksjoner og sendte våpenstøtte til Ukraina i form av 2,000 panservernvåpen. Invasjonen førte til at mange Ukrainere valgte å flykte landet, og i starten av mars 2022 ankom de første ukrainske flyktningene Norge.
Strindfjorden
Strindfjorden er den delen av Trondheimsfjorden som ligger mellom Lade, Strinda, Malvik, Skatval, Frosta og Leksvik. Fjordnavnet antas å være eldre enn det for hele Trondheimsfjorden. I vest løper den over i Flakkfjorden. I øst fortsetter Trondheimsfjordens hovedløp mellom Leksvik og Ekne, mens Skatval deler fjorden inn i fjordarmene Stjørdalsfjorden og Åsenfjorden.
Roman Rozen
Roman Romanovitsj Rozen (russisk: Роман Романович Розен, født 24. februar (12. februar etter den julianske kalender) 1847 i Reval, død 31. desember 1921 i New York City) var en russisk baron og diplomat. Han var bror til Viktor Rozen.